### Beslutning

Som formand til den lokale trepart for hovedvandopland 2.01 Kalundborg peger kommunalbestyrelsen på formanden for Teknik- og Miljøudvalget. Som repræsentant peger kommunalbestyrelsen endvidere på næstformanden i Teknik- og Miljøudvalget.

Som repræsentant til den lokale trepart for hovedvandopland 2.02 [adresse] og [adresse] peger kommunalbestyrelsen på Hugo Nissen.

Som repræsentant for den lokale trepart for hovedvandopland 2.05 Smålandsfravandet peger kommunalbestyrelsen på Frode Bach.

### Sagsfremstilling

## Resume og sagens baggrund

Med Aftale om et Grønt [adresse] og Aftale om Implementering af et Grønt [adresse] får kommunerne ansvaret for planlægning og implementering af arealomlægningsindsatsen. Kommunernes opgave forankres i lokale treparter, der tager udgangspunkt i de eksisterende vandoplandsstyregrupper (VOS’er). Kommunalbestyrelsen skal udpege en politisk repræsentant, der skal repræsentere kommunen i den lokale trepart for Hovedvandopland 2.01 – Kalundborg og tilgrænsende hovedvandoplande, henholdsvis 2.02 – [adresse] og Roskilde samt 2.05 [adresse].

## Indstillinger

Direktøren indstiller,

1. at Kommunalbestyrelsen udpeger et kommunalbestyrelsesmedlem, der skal repræsentere Kalundborg Kommune og fungere som formand for den lokale trepart for hovedvandopland 2.01 – Kalundborg
2. at Kommunalbestyrelsen udpeger et kommunalbestyrelsesmedlem, der kan repræsentere Kalundborg Kommune i den lokale trepart for hovedvandopland 2.02 - Isefjord og [adresse]
3. at Kommunalbestyrelsen udpeger et kommunalbestyrelsesmedlem, der skal repræsentere den lokale trepart for hovedvandopland 2.05 - Smålandsfarvandet

## Behandling

Økonomiudvalget, Kommunalbestyrelsen

## Sagsfremstilling

Med Aftale om et Grønt [adresse] (bilag 1) og Aftale om Implementering af et Grønt [adresse] (bilag 2) får kommunerne en central rolle med ansvar for planlægning og implementering af arealomlægningsindsatsen. Det betyder, at kommunerne skal udarbejde dynamiske omlægningsplaner senest i 2025, der viser, hvordan man lokalt vil komme i mål med indsatsen. Indsatsen omfatter udtagning af kulstofrige lavbundsjorder, vådområder, skovrejsning, ekstensivering og andre arealbaserede omlægningsindsatser, herunder at bidrage til bedre vilkår for natur og biodiversitet. Omlægningsplanen skal i relevant omfang afspejles i og sammentænkes med den kommunale planlægning.

Kommunalbestyrelsen har den 29. maj 2024 igangsat revision af [adresse] 2021-2032, så en ny kommuneplan kan vedtages inden udgangen af 2025. Ifølge den vedtagne procesplan ventes forslag til ny kommuneplan at blive sendt i offentlig høring medio 2025 med henblik på endelig vedtagelse i Kommunalbestyrelsen i december 2025. Aftalen om Grønt [adresse] ændrer ikke den vedtagne procesplan for revision af kommuneplanen. Når Omlægningsplanen er vedtaget, kan der eventuelt blive behov for udarbejdelse af tillæg til kommuneplanen.

Generelt om tværkommunale vandoplandsstyregrupper

Siden 2010 har kommunerne koordineret udtagning af landbrugsarealer i 23 tværkommunale vandoplandsstyregrupper (VOS’er), som fra 2024 har organiseret sig i 10 grupperinger med henblik på tværgående samarbejde, kapacitetsopbygning og stordriftsfordele. Opdelingen er vist på kort i bilag 4. Dette tværkommunale samarbejde skal fortsætte i 23 lokale treparter med flere aktører, der fortsat er organiseret i de 10 grupperinger.

Ifølge rammeaftalen mellem KL og regeringen (bilag 3) er der afsat midler til de 10 tværkommunale samarbejder, der er dannet i forbindelse med den faciliterende lavbundsindsats i 2024. Midlerne møntes på at løfte opgaver relateret til sekretariatsbetjening og tværgående koordinering.

Fælles VOS-sekretariat for [adresse]

Der er oprettet et Fælles VOS-sekretariat for [adresse] (grønt areal vist på kort i bilag 5), der får til opgave at understøtte de lokale treparter.

Formandskommunerne for hver af de 4 hovedvandoplande i [adresse] har en administrativ repræsentant siddende i sekretariatets styregruppe.

Formålet med sekretariatet er at styrke de lokale treparters rolle i arbejdet med en effektiv udtagning af landbrugsjorder på tværs af hovedaktører i oplandene og på tværs af virkemidler, for at reducere CO2- og kvælstofudledningen. Sekretariatet skal udbygge og styrke det administrative niveau ved at understøtte kommunernes koordinerende og opsøgende aktiviteter. Så der på tværs af kommuner kan gennemføres en større og mere effektiv indsats.

Paulina Skov for lokal trepart *Hovedvandopland 2.01 - Kalundborg*

Med Aftale om Implementering af et Grønt [adresse] får Kalundborg Kommune rollen som formands- og sekretariatskommune for den lokale trepart *Hovedvandopland 2.01 – Kalundborg*, der dækker et areal på 982 km2 fordelt på 6 kommuner (se bilag 5).

Hver lokal trepart består af følgende medlemmer:

* 1-2 repræsentanter for hver kommune i oplandet, heraf mindst 1 politisk repræsentant
* 1-2 lokale landbrugsrepræsentanter
* 1-2 lokale repræsentanter for lokale naturorganisationer
* 1 repræsentant fra Naturstyrelsen

Repræsentanterne fra natur- og landbrugsorganisationerne udpeges centralt af hhv. Danmarks Naturfredningsforenings og Landbrug & Fødevarers hovedorganisationer. Naturstyrelsen udpeger også deres repræsentanter.

Kommunalbestyrelsen skal således udpege 1-2 politiske repræsentanter for den eller de lokale treparter, som kommunen er en del af. Fristen for udpegelse til lokale treparter er 1. februar 2025.

Første møde i den lokale trepart for *Hovedvandopland 2.01 – Kalundborg* planlægges afholdt i marts 2025.

[adresse] repræsentation i lokale treparter, der krydser kommunegrænsen

Som oplandskommune kan man undlade at lade sig repræsentere i en lokal trepart, hvis der er enighed med de øvrige kommunalbestyrelser i oplandet om, at andelen af kommunens areal i oplandet er ubetydeligt eller ikke relevant.

*Hovedvandopland 2.02 – [adresse] og [adresse]* samt *Hovedvandopland 2.05 – [adresse]* krydser Kalundborg Kommunes kommunegrænse (bilag 5). Når de opdaterede vandområdeplaner (udmelding om indsatsbehov) er sendt i høring, tager administrationen kontakt til formandskommunerne for de to vandoplande for at afklare, om det er er relevant at sende repræsentant fra Kalundborg Kommune.

## Økonomiske konsekvenser

Ifølge rammeaftale mellem KL og regeringen vil Kalundborg Kommune (bilag 3) modtage en basisbevilling til deltagelse i mindst én lokal grøn trepart og sikring af kommunalbestyrelsens principvedtagelse af mindst en omlægningsplan for kommunens arealer. En generel pulje på 49 mio. kr. fordeles til alle kommuner i årene 2025-2032 via bloktilskuddet efter den sædvanlige nøgle.

Ifølge rammeaftalen er der afsat i alt 88 mio. kr. i årene 2025-2032 til drift af lokale treparter. Midlerne fordeles direkte til de tværkommunale samarbejder. Nogle af disse midler er allerede fordelt til kommunernes faciliterende lavbundsindsats fra tilskudsrunde i 2024. Det Fælles VOS-sekretariat Sjælland Nord har således fået et tilsagn for perioden 1. juli 2024 til 1. juli 2026 på 4 mio. kr.

Ifølge rammeaftalen er der afsat en pulje på 314,8 mio. kr., der fordeles via bloktilskuddet til kommunerne efter kvælstofindsatsbehov og potentiale for lavbundsjorde i en 60/40% fordeling. Midlerne skal anvendes til kommunernes arbejde med det aktive og opsøgende projektarbejde sammen med parterne i den lokale trepart med at finde egnede projekter, sikre tilslutning fra lodsejere og lokalsamfund, samt følge op på gennemførelsen af projekterne, fra den tidligste planlægning til projekterne er gennemført, så de planlagte indsatser realiseres. Bloktilskuddets størrelse afhænger således af indsatsbehovet, der bliver offentliggjort, når de opdaterede vandplaner sendes i høring ultimo 2024.

Der er ikke i rammeaftalen mellem KL og regeringen afsat øremærkede midler til kommunerne myndighedsbehandling i forbindelse med implementeringen af projekter.

### Sagens forløb

22/01/2025 Økonomiudvalget
Økonomiudvalget oversender sagen til Kommunalbestyrelsens behandling.